9b2850abcaed9d5aa08f5ba0a048b364
Τι είναι το Γάγγλιο Καρπού;
ostoun.gr
2019.47

**Το γάγγλιο** είναι η πιο συχνή μορφή καλοήθους ογκιδίου στο χέρι. Πρόκειται για μια κύστη, ή συνηθέστερα μια πολυκυστική δομή, που περιέχει ζελατινώδες υγρό. Συνήθως, δημιουργεί μόνο **κοσμητικό** πρόβλημα, ενώ σπανιότερα, λόγω πίεσης των παρακείμενων ιστών, μπορεί να προκαλέσει πόνο, ή άλλες σοβαρότερες εκδηλώσεις όπως είναι η αδυναμία και η παράλυση μυών.


6f7bffa0a98a3180c00de8a4d83a5e75
Που εντοπίζεται;
ostoun.gr
2019.47
 Οι συνηθέστερες **θέσεις** **εμφάνισης** ενός γαγγλίου στο άνω άκρο είναι:  

•    Στη ραχιαία επιφάνεια του καρπού, που εξορμάται συνήθως από την πηχεοκαρπική, ή το έλυτρο των εκτεινόντων τενόντων.  

•    Στην παλαμιαία πλευρά του καρπού.  

•    Στη ραχιαία επιφάνεια των τελικών αρθρώσεων των δακτύλων, σε έδαφος οστεοαρθρίτιδος  

•    Στη βάση των δακτύλων, όπου συνήθως ξεκινά από το έλυτρο των καμπτήρων τενόντων. 
3e63a779daf55c91abc33082be8a75fe
Ποια είναι η αιτία δημιουργίας του;
ostoun.gr
2019.47

Η αιτιολογία τους δεν είναι αποσαφηνισμένη. Έχουν ενοχοποιηθεί επαναλαμβανόμενοι μικροτραυματισμοί του αρθρικού θυλάκου και των ελύτρων των τενόντων, ή εκφυλιστικές αλλοιώσεις των ιστών, που παράγουν αρθρικό ή άλλου τύπου υγρό, με αποτέλεσμα τη συσσώρευσή του και αναγκαστικά τη δημιουργία χώρου αποθήκευσής του.



94cac0843cc7a4829ad09be3a482c52b
Συμπτώματα
ostoun.gr
2019.47

Τις περισσότερες φορές τα γάγγλια δεν προκαλούν συμπτώματα, επειδή όμως είναι ορατά, γίνονται γρήγορα αντιληπτά. Άλλες φορές προκαλούν **πόνο**, μόνο κατά την πίεση, ενώ άλλοτε μόνιμο πόνο εξαιτίας της πίεσης των παρακείμενων ιστών. Στην ψηλάφηση δε συμφύονται με το υπερκείμενο δέρμα, είναι **μαλακά** στην πίεση και, αν έχουν σχέση με άρθρωση, δεν είναι κινητά.

